open-index/open-wikipedia-markdown huggingface dataset:
Bill Parcells

**Duane Charles "Bill" Parcells** (s. 22. elokuuta 1941 Engelwood, New Jersey) on entinen yhdysvaltalainen  amerikkalaisen jalkapallon valmentaja. Urallaan hän toimi New York Giantsin, New England Patriotsin, New York Jetsin ja Dallas Cowboysin päävalmentajana. Vuosina 2008–2010 hän toimi Miami Dolphinsin presidenttinä. Parcells johdatti New York Giantsin Super Bowl -voittoon vuosina 1986 ja 1990, lisäksi New England Patriots ylsi Parcellsin johdolla Super Bowliin vuonna 1996, mutta hävisi ottelun Green Bay Packersille.

Parcells aloitti valmentamisen yliopistotasolla. Hänen ensimmäinen työnsä NFL-tasolla oli New York Giantsin puolustuksen koordinaattorin pesti vuonna 1979. Parcells on urallaan tullut tunnetuksi erittäin kovana ja vaativana valmentajana. Hän on pystynyt kääntämään pitkään huonosti menestyneiden joukkueiden kurssin ja tehnyt niistä voittajia. Lempinimellä "The Big Tuna" tunnettu Parcells on toiminut urallaan myös TV-kommentaattorina. Kansas City Chiefsin entinen toimitusjohtaja Scott Pioli on Parcellsin vävy.
Alemitu Bekele

**Alemitu Bekele Degfa** (s. 17. syyskuuta 1977 Shewa, Etiopia) on etiopialaissyntyinen, vuodesta 1998 lähtien Turkkia edustanut kestävyysjuoksija.

Bekele osallistui Valencian sisäratojen MM-kilpailuihin 2008, mutta ei päässyt siellä 3&nbsp;000&nbsp;metrin loppukilpailuun. Pekingin olympialaisissa 2008 hän sijoittui seitsemänneksi 5&nbsp;000 metrillä. Ensimmäisen arvokisamitalinsa hän sai Torinon sisäratojen EM-kilpailuissa 2009, kun hän voitti kultaa 3&nbsp;000&nbsp;metrillä. Berliinin MM-kilpailuissa 2009 hän ei selviytynyt loppukilpailuun 1&nbsp;500 metrillä, mutta oli kolmastoista 5&nbsp;000 metrillä. Dohan sisäratojen MM-kilpailuissa 2010 hän oli 3&nbsp;000 metrillä viides. Barcelonan EM-kilpailuissa 2010 hän voitti 5&nbsp;000&nbsp;metriä silloisella ulkoratojen ennätyksellään 14.52,20. Pariisin sisäratojen EM-kilpailuissa 2011 hän keskeytti 3&nbsp;000 metrin alkuerissä. Saman vuoden Daegun MM-kilpailuissa hän karsiutui 5&nbsp;000&nbsp;metrin alkuerissä.

Hän juoksi sisäratojen Euroopan ennätyksen 5&nbsp;000 metrillä 10.&nbsp;helmikuuta 2010 Tukholmassa. Hänen aikansa 14.46,44 rikkoi Gabriela Szabon lähes 11&nbsp;vuotta vanhan ennätyksen. Vaikka hänen aikansa oli maailman kautta aikojen viidenneksi paras, hän tuli silti maaliin vasta toisena, yli 20&nbsp;sekuntia maailmanennätyksestä niukasti jääneen Meseret Defarin jälkeen.

Vuonna 2013 Bekele sai neljän vuoden kilpailukiellon biologisen dopingpassin perusteella. Kilpailukielto määrättiin alkaneeksi 15. helmikuuta 2012 ja kaikki hänen tuloksensa 17.&nbsp;elokuuta 2009 lähtien hylättiin takautuvasti. Hän menetti muun muassa Barcelonan EM-kilpailuiden 2010 mestaruutensa 5&nbsp;000 metrin kilpailusta ja voittajaksi nousi hänen maannaisensa Elvan Abeylegesse. Myöhemmin urheilun kansainvälinen vetoomustuomioistuin lyhensi kilpailukiellon pituudeksi kaksi vuotta ja yhdeksän kuukautta.

## Henkilökohtaiset ennätykset
:Lähde: IAAF
;Ulkoradat
*1&nbsp;500 m 4.06,32 (2018)
*Maili 4.33,46 (2008)
*3&nbsp;000&nbsp;m 8.55,51 (2007)
*5&nbsp;000&nbsp;m 15.05,85 (2008)
;Sisäradat
*3&nbsp;000&nbsp;m 8.46,50 (2009)

## Lähteet
Riukiunnärhi

**Riukiunnärhi** (*Garrulus lidthi*) on itäaasialainen varislintulaji. Se elää ainoastaan Japanin eteläosassa Ryūkyūsaarten Amami Ōshima- ja Kakeroma-jima-saarilla.

Riukiunnärhi elää metsissä asutuksen lähellä, mieluiten vanhoissa metsissä. Se syö ja varastoi Castanopsis cuspidata-puun ja bambutammen terhoja, näiden puuttuessa se saattaa siirtyä viljelyksille. Se syö myös hyönteisiä, matelijoita, pikkulintuja sekä hedelmiä ja siemeniä.

## Lähteet
Gliese 710

**Gliese 710** on K7-spektriluokan oranssi kääpiö -tähti Serpens Cauda -tähdistössä. Sen massa on 0,4-0,6 Auringon massaa ja näennäinen magnitudi 9,66.

Nykyisellään vuonna 2010 Gliese 710 on noin 63,0 valovuoden etäisyydellä Maasta. Hipparcos-satelliitin havaintojen pohjalta arvioidaan, että tähti ohittaa Auringon 0,158 valovuoden eli 10 kAU:n etäisyydeltä 1,5 miljoonan vuoden kuluttua. Lähimmillään ollessaan sen näennäinen magnitudi on Antareksen luokkaa.

Nykyhetkestä, vuodesta 2010, ±10 miljoonan vuoden aikana Gliese 710 on merkittävin perturbaatioita Aurinkokunnassa aiheuttava kappale. Dramaattisin vaikutus sillä arvellaan olevan Aurinkokunnan ulkolaidoilla sijaitsevan Oortin pilven kappaleisiin. Gliese 710 saattaa suistaa pilven komeettoja radoiltaan ja kohti Aurinkokunnan sisäosia. Bobylevin tutkimusten mukaan Gliese 710 läpäisee Oortin pilven 0,86 todennäköisyydellä. Todennäköisyys alle 1000 AU:n ohitukseen, joka voisi häiritä Kuiperin vyöhykkeen kappaleiden ratoja, on 0.0001.

## Lähteet

## Aiheesta muualla
*Tähdet ja Avaruus: Vieras tähti kulkee aurinkokunnan ulkoreunan läpi 1,5 miljoonan vuoden kuluttua
Altaussee

**Altaussee** on Alpeilla sijaitseva kunta Itävallassa Altaussee-järven rannalla Steiermarkin osavaltiossa. Se koostuu kahdesta kylästä, Altausseesta ja Lupitschista.

## Maantiede

Altausseeta ympäröivät harmaat vuoret ovat kalkkikiveä ja ne ovat peräisin trias- ja jurakaudelta. Vuoret itsessään eivät muodostuneet ennen kenotsooista maailmankautta, jolloin Afrikan ja Euraasian laatat törmäsivät toisiinsa suurella voimalla, mikä aiheutti vuorten kohoamisen.

## Tunnettuja asukkaita
* Barbara Frischmuth, itävaltalainen kirjailija ja kääntäjä
* Klaus Maria Brandauer, itävaltalainen näyttelijä ja ohjaaja
* Paul Preuss, itävaltalainen vuoristokiipeilijä
* Karin Brandauer, itävaltalainen elokuvaohjaaja ja käsikirjoittaja

## Aiheesta muualla

*Kunnan virallinen nettisivu
Kirviset

**Kirviset** (*Anthus*) on västäräkkien heimoon kuuluva varpuslintusuku, johon kuuluu 44 lajia. Kirviset ovat maastonvärisiä, harmaanruskean kirjavia ja melko pitkäpyrstöisiä pikkulintuja. Suomessa pesii säännöllisesti neljä kirvislajia: niittykirvinen, metsäkirvinen, lapinkirvinen ja luotokirvinen.

## Kirvislajit
*Afrikanmetsäkirvinen *Anthus nyassae*
*Andienkirvinen *Anthus bogotensis*
*Arokirvinen *Anthus hellmayri*
*Australiankirvinen *Anthus australis*
*Chaconkirvinen *Anthus chacoensis*
*Eteläafrikankirvinen *Anthus pseudosimilis*
*Eteläamerikankirvinen *Anthus lutescens*
*Etelägeorgiankirvinen *Anthus antarcticus*
*Himalajankirvinen *Anthus roseatus*
*Isokirvinen *Anthus richardi*
*Kalliokirvinen *Anthus similis*
*Kanariankirvinen *Anthus berthelotii*
*Kanelikirvinen *Anthus furcatus*
*Keniankirvinen *Anthus latistriatus*
*Kongonkirvinen *Anthus pallidiventris*
*Kulokirvinen *Anthus vaalensis*
*Lapinkirvinen *Anthus cervinus*
*Louhikkokirvinen *Anthus crenatus*
*Luotokirvinen *Anthus petrosus*
*Malindinkirvinen *Anthus melindae*
*Metsäkirvinen *Anthus trivialis*
*Mongoliankirvinen *Anthus godlewskii*
*Niittykirvinen *Anthus pratensis*
*Nilgirinkirvinen *Anthus nilghiriensis*
*Nummikirvinen *Anthus campestris*
*Okrakirvinen *Anthus nattereri*
*Oseaniankirvinen *Anthus novaeseelandiae*
*Pampakirvinen *Anthus correndera*
*Papuankirvinen *Anthus gutturalis*
*Pikkukirvinen *Anthus brachyurus*
*Pitkäpyrstökirvinen *Anthus longicaudatus*
*Preeriakirvinen *Anthus spragueii*
*Rastaskirvinen *Anthus lineiventris*
*Riisikirvinen *Anthus rufulus*
*Ruohikkokirvinen *Anthus cinnamomeus*
*Savannikirvinen *Anthus caffer*
*Sokokenkirvinen *Anthus sokokensis*
*Sänkikirvinen *Anthus leucophrys*
*Taigakirvinen *Anthus hodgsoni*
*Tuhkakirvinen *Anthus rubescens*
*Tundrakirvinen *Anthus gustavi*
*Vuori-isokirvinen *Anthus hoeschi*
*Vuorikirvinen *Anthus spinoletta*
*Ylänkökirvinen *Anthus sylvanus*

## Lähteet

## Aiheesta muualla
*ITIS: ''Anthus''
Gerda Hallberg

**Gerda Marianna Hallberg** (29. heinäkuuta 1882 Helsinki – 24. marraskuuta 1909 Helsinki) oli suomalainen ruotsin kielellä kirjoittanut lastenkirjailija joka käytti nimimerkkiä *Gea*.

Hallbergin vanhemmat olivat helsinkiläinen valtioneuvos Erik Fredrik Mauritz Hallberg ja Anna Emilia Schildt. Hän opiskeli 1900–1904 Suomen taideyhdistyksen piirustuskoulussa.

## Teoksia
* *A B C : inhemsk barnbok*, af Gea.    Helios, Helsingfors 1906
* *Brita och hennes tomte*, bilderbok af Gea.    Helsingfors 1913

## Lähteet
* 
* Hallbergin perhetiedot (Anneli Kotisaari : Beata Petterintytär Arctophilaciuksen jälkeläisten sukuselvitys) 
* Suomen taideyhdistyksen piirustuskoulun oppilasmatrikkeli (Arkistoitu versio) (.BDF)
Himalajannärhi

**Himalajannärhi** (*Garrulus lanceolatus*) on keskiaasialainen varislintu. Sen elinympäristö ulottuu Itä-Afganistanista Pohjois-Pakistaniin ja läntiselle Himalajalle sekä Kashmiriin, ja sieltä itään Nepaliin lähelle Kathmandua. Nicholas Aylward Vigors kuvaili lajin holotyypin Pohjois-Intian Simla-Almoran alueelta 1831.

## Lähteet
Himalajankirvinen

**Himalajankirvinen** (*Anthus roseatus*) on keskiaasialainen varpuslintu. Sen elinympäristö käsittää Himalajan alueen vuoristoseutuja Kiinasta Koillis-Afganistaniin, Koillis-Intiaan ja Nepaliin, mahdollisesti myös Myanmarin pohjoisosia. Se talvehtii Intian pohjoisosissa, Bangladeshissa ja Pohjois-Thaimaassa. Edward Blyth kuvaili lajin holotyypin Nepalista 1847.

## Lähteet
Valkoinen kaupunki (Tel Aviv)

**Valkoinen kaupunki** (hepreaksi  העיר הלבנה‎, *Ha-Ir HaLevana*) on noin 4&nbsp;000 vaaleasävyisen modernistisen rakennuksen muodostama kokonaisuus Tel Avivissa. Saksasta 1930-luvulla Israeliin muuttaneet arkkitehdit suunnittelivat alueen Bauhaus-tyyliset rakennukset. Valkoinen kaupunki kuuluu UNESCOn maailmanperintöluetteloon vuodesta 2003.

## Lähteet
Kalliokirvinen

**Kalliokirvinen** (*Anthus similis*) on Afrikassa ja Aasiassa elävä varpuslintu. Sen laaja elinympäristö käsittää Saharan eteläpuolisen Afrikan, Arabian niemimaan, ja eteläisen Aasian Intiaan, Nepaliin ja Myanmariin asti. Siitä tunnetaan 19 alalajia. Pohjoiset populaatiot talvehtivat Aasian eteläosissa. Thomas C. Jerdon kuvaili lajin holotyypin Jalnasta Nilgirivuorilta Intiasta 1840.

## Lähteet
Liezen

**Liezen** on Itävallassa, Steiermarkin osavaltiossa sijaitseva kaupunki ja Enns-jokialueen taloudellinen keskus.

Vuoden 2019 arvion mukaan siellä asui 8&nbsp;240 asukasta.

## Kulttuuri
### Tapahtumat
* kahden vuoden välein pidettävä kansainvälinen sellokilpailu
* Liezin kulttuurikeskuksen säännöllisesti järjestämä taidetapahtuma

## Koulutus

Liezenissä on useita oppilaitoksia:

* Liike- ja kauppakorkeakoulu
* Päivätarhaopettajien koulu
* Liezenin koulu
* Erityiskoulu
* Aikuiskoulutuskeskus
* Liezenin musiikkikoulu

## Urheilu
### Jalkapallo
*WSV Liezen
*SC Liezen

### Moottoriurheilu
*MSV Liezen
*WSV Liezen

### Lentopallo
*VBC Gabriel

### Kiipeily
*Alpine Club Liezen

## Lähteet

## Aiheesta muualla

*Kaupungin virallinen nettisivu
Mikko Parikka

**Mikko Parikka** (s. 9. joulukuuta 1988 Vantaa) on suomalainen näyttelijä, juontaja ja amerikkalaisen jalkapallon pelaaja. Hän on näytellyt MTV3-kanavan saippuasarjassa *[[Salatut elämät]]* Jiri Viitamäkeä, joka on ollut sarjassa mukana vuodesta 2010.

## Ura
Parikka osallistui syksyllä 2011 *[[Tanssii tähtien kanssa]]* -ohjelman kuudennelle tuotantokaudelle, jossa hän kilpaili tanssiparinaan tanssinopettaja Katri Mäkinen. He putosivat kilpailun seitsemännessä pudotuksessa juuri ennen semifinaalia. Vuonna 2018 Parikka kilpaili ''Fort Boyard Suomi'' -ohjelmassa. Heinäkuun 2019 hän  työskenteli NRJ-radiokanavan aamujuontajana.

Amerikkalaisen jalkapallon Vaahteraliigassa Parikka pelasi Vantaan TAFT:issa kausilla 2012 ja 2014.

Parikka on opiskellut teologiaa Helsingin yliopistossa vuodesta 2013. Vuoteen 2022 mennessä opinnot olivat kuitenkin jääneet ja vanhentuneet, sillä opintojen yhdistäminen työhön ja perhe-elämään ei onnistunut odotetusti.

*Salattujen elämien* lisäksi Parikka on nähty myös kesäteatteriesityksissä, kuten Karstulan kesäteatterin  *Kuningasjätkässä* 2010.

Parikka on juontanut *[[Bachelor|Bachelor Suomen]]* tuotantokausia 2022 ja 2023.

## Yksityiselämä
Parikka on naimisissa *Salatuissa elämissä* Peppi Puolakkaa näytelleen, sittemmin muun muassa bloggaajana työskentelevän Sara Parikan kanssa. Pari aloitti seurustelun vuonna 2009, ja he menivät naimisiin vuonna 2014. Pariskunnalla on vuosina 2014, 2015 ja 2020 syntyneet tyttäret, sekä vuonna 2025 syntynyt poika. Perhe asuu Espoossa. Mikko Parikan isä Jari Parikka ja isoveli Jarno Parikka ovat jalkapalloilijoita.

Parikka on kotoisin Vantaan Korsosta.

## Verosuunnittelu
Finnwatch julkaisi 4. syyskuuta 2023 tutkimuksen sosiaalisen median vaikuttajien harjoittamasta agressiivisesta verosuunnittelusta. Parikan yhdessä vaimonsa kanssa omistama yritys on yksi tutkimuksen kohteena olleista yrityksistä, joille on tehty yritysjärjestely verosuunnittelumielessä. Kyseisessä yritysjärjestelyssä luotiin uusi holdingyhtiö, jolle varsinaisen liiketoimintaa harjoittavan yrityksen osakekanta siirrettiin osakevaihdolla. Kyseinen järjestely kasvatti keinotekoisesti holdingyhtiön tasearvoa ja mahdollistaa suuremmat verovapaat osingot.

## Filmografia
### Elokuvat

### Televisio- ja nettisarjat

## Lähteet
Altmünster

**Altmünster** on kunta Gmundenin piirissä Ylä-Itävallan osavaltiossa Itävallassa. Vuoden 2019 arvion mukaan siellä asui 9&nbsp;782 asukasta.

## Liikenne
Altmünsterin kautta kulkee Steinbachiin menevä moottoritie. Siellä on myös lähi- ja pikajunille tarkoitettu, 1900-luvun alussa rakennettu rautatieasema.

## Tunnettuja asukkaita
* Maria Singer, näyttelijä
* Sabine "Sassy" Holzinger, Seer-bändin laulaja

## Lähteet

## Aiheesta muualla

*Kunnan virallinen nettisivu
Lohikäärmeratsastaja (Perillinen)

**Lohikäärmeratsastaja** on maagisen telepaattisen yhteyden lohikäärmeen kanssa muodostanut henkilö yhdysvaltalaiskirjailija Christopher Paolinin kirjasarjassa *[[Perillinen (kirjasarja)|Perillinen]]*. Yhteyden kautta ratsastaja ja lohikäärme pystyvät kuulemaan toistensa ajatukset ja tuntemaan toistensa tunteet. Lohikäärmeratsastajat luotiin ylläpitämään rauhaa lajien välillä lohikäärmeiden ja haltioiden välisen tuhoisan sodan päätyttyä. Valtaan noussut Galbatorix kuitenkin käänsi ratsastajat toisiaan vastaan, ja suuri osa heistä sai surmansa. Kun Saphira-lohikäärme kuoriutuu Eragonin löytämästä lohikäärmeenmunasta, nuoresta ihmispojasta tulee uusi lohikäärmeratsastaja.

## Ratsastajat ja heidän lohikäärmeensä
Kuten kirjoissa mainitaan, lohikäärmeratsastaja on ihminen tai haltia, joka on sidoksissa lohikäärmeeseen. Merkki, jolla ratsastajat on merkitty, on nimeltään *gedwëy ignasia*, tai "Hohtava kämmen", valkohopea pyöreä merkki siinä kädessä, jolla ratsastaja koskee vastakuoriutunutta lohikäärmettään. Tuloksena lohikäärmeen ja ratsastajan välille syntyy yhteys, jonka avulla he voivat keskustella ajatuksillaan sekä jakaa kuvia ja/tai tunteita toistensa kanssa. Kaikki ratsastajat kehittyvät voimassa, kestävyydessä, älykkyydessä ja heidän aistinsa paranevat sekä he elävät pidempään. Erityisesti Ihmisratsastajat saavat ajan kuluessa haltiamaisia piirteitä; Brom on poikkeus tähän hänen nuoren lohikäärmeensä kuoleman vuoksi. Kaikki ratsastajat osaavat myös käyttää magiaa paremmin kuin muut magiankäyttäjät, vaikkakaan ratsastajien magian harjoittelu ei eroa hirveästi muiden magiankäyttäjien harjoittelusta.

## Historia
### Alku
Kirjojen mukaan ennen lohikäärmeratsastajien muodostamista, noin kolme vuosituhatta ennen Eragonia, nuori haltia metsästi ja tappoi lohikäärmeen urheilun vuoksi. Lohikäärmeet luonnollisesti tulistuivat tästä ja lyöttäytyivät yhteen ja tappoivat nuoren haltian. Tästä alkoi Lohikäärmesota, tai muinaisella kielellä, Du Fyrn Skulblaka. 

Kun sotaa oli kestänyt viisi vuotta, poika nimeltään Eragon löysi lohikäärmeenmunan ja antoi sen kuoriutua kasvattaen sen salassa muilta. Yhdessä he matkustivat Alagaesian halki lopettaen sodan. Estääkseen tulevat sodat, lohikäärmeet ja haltiakuningatar Tarmunora tapasivat ja molemmat osapuolet tekivät maagisen sopimuksen nimeltään Verivala tai Blödhren muinaisella kielellä. Ihmiset lisättiin sopimukseen myöhemmin. Siitä lähtien lohikäärmeratsastajat ylläpitivät rauhaa Alagaësiassa. Myöhemmin eräs Galbatorix kääntyi lohikäärmeratsastajia vastaan ja tämän joukot tuhosivat (melkein kokonaan)ratsastajat. 

## Lähteet
Reeti Sahlstedt

**Reeti Sahlstedt** (s. 30. elokuuta 1976 Rauma) on suomalainen jääkiekkoilija ja rullakiekkoilija. Jääkiekkoa hän on pelannut viimeksi Vermuntilan Temmossa Suomi-sarjassa. Sahlstedt edusti Lukkoa yhdessä Euroopan Liigan ottelussa kaudella 1996–1997.

Vuonna 2006 Sahlstedt kuului pronssia voittaneeseen Suomen joukkueeseen rullakiekon maailmanmestaruuskilpailuissa.

Reetin isoveli Kalle Sahlstedt (s. 1973) on myös jääkiekkoilija. Veljesten isä Esko Sahlstedt oli Rauman Lukon päävalmentaja.

## Lähteet
*

### Viitteet
Robert Holkot

**Robert Holkot** (; myös *Ropertus*; *Holgot*, *Holcot* tai *Holcott*) (n. 1290–1349) oli englantilainen dominikaaniseen sääntökuntaan kuulunut skolastinen filosofi, teologi ja raamattuoppinut. Hän oli kotoisin Holcotista Northamptonshiresta.

Robert oli Wilhelm Ockhamilaisen seuraaja ja hän kehitti tämän näkemyksiä edelleen. Hänestä käytettiin nimitystä *Doctor firmus et indefatigabilis*. Hänen kommentaarinsa *[[Viisauden kirja]]an* (*Lectiones super librum Sapientiae*) oli 1300-luvulla tunnettu. Siitä painettiin myöhemmin 1400- ja 1500-luvuilla useita painoksia.

## Teokset
* *Super libros Sapientiae* (painettu Basel 1481, 1488, 1489, 1506, 1586; Hagenau 1494)
* *In quatuor libros sententiarum quaestiones* (painettu Lyons, 1518)
* *Quaestiones quodlibetales*
* *Sermo finalis*
* *Sex articuli*
* *Tractatus de stellis*

## Kirjallisuutta
* 
* 

## Aiheesta muualla
*
Riisikirvinen

**Riisikirvinen** (*Anthus rufulus*) on eteläaasialainen varpuslintu. Sen elinympäristö käsittää Aasian etelä-ja kaakkoisosat Intiasta itään eteläiseen Kiinaan, Indokiinaan, Malakan niemimaalle, Filippiineille ja Indonesiaan. Siitä tunnetaan kuusi alalajia. Louis Jean Pierre Vieillot kuvaili lajin holotyypin Bengalista Intiasta 1818.

## Lähteet
Vuori-isokirvinen

**Vuori-isokirvinen** (*Anthus hoeschi*) on etelafrikkalainen varpuslintu. Sen elinympäristö käsittää Etelä-Afrikan Lohikäärmevuoret ja Lesothon. Se talvehtii Angolassa, Kongon demokraattisessa tasavallassa ja Sambiassa. Erwin Stresemann kuvaili lajin holotyypin Damaramaasta Namibiasta 1938.

## Lähteet
Ruohikkokirvinen

**Ruohikkokirvinen** (*Anthus cinnamomeus*) on afrikkalainen varpuslintu. Sen elinympäristö käsittää Sahelin eteläpuolisen Afrikan, lännessä Kaakkois-Nigeriaan ja Kameruniin, sekä Arabian niemimaan lounaisosan. Siitä tunnetaan 14 alalajia. Eduard Rüppell kuvaili lajin holotyypin Pohjois-Etiopian Simienvuorilta 1840.

## Lähteet
Afrikanmetsäkirvinen

**Afrikanmetsäkirvinen** (*Anthus nyassae*) on afrikkalainen varpuslintu. Se elää Gabonissa, Angolassa, Namibiassa, Pohjois-Botswanassa, Mosambikissa, Malawissa, Zimbabwessa, Tansaniassa ja Kongossa. Siitä tunnetaan neljä alalajia. Oscar Rudolph Neumann kuvaili lajin holotyypin Etelä-Tansaniasta Sangesin ja Songean väliltä 1906.

## Lähteet
Kongonkirvinen

**Kongonkirvinen** (*Anthus pallidiventris*) on afrikkalainen varpuslintu. Sen elinympäristö ulottuu Kamerunista etelään Angolan pohjoisosiin ja Kongon altaan sisäosiin. Richard Bowdler Sharpe kuvaili lajin holotyypin Gabonista 1885.

## Lähteet
Kulokirvinen

**Kulokirvinen** (*Anthus vaalensis*) on afrikkalainen varpuslintu. Sen elinympäristö käsittää pääosan itäisestä ja eteläisestä Afrikasta, Etiopiasta Etelä-Afrikan pohjoisosiin, Namibiaan ja Angolaan. Siitä tunnetaan kahdeksan alalajia. George Ernest Shelley kuvaili lajin holotyypin Newcastlesta KwaZulu-Natalista Etelä-Afrikasta 1900.

## Lähteet
Bernin sopimus (tekijänoikeus)

**Bernin sopimus** eli **Bernin yleissopimus kirjallisten ja taiteellisten teosten suojaamisesta** on tekijänoikeutta säätelevä kansainvälinen sopimus. 

Ensimmäinen sopimuksen versio solmittiin Sveitsin Bernissä vuonna 1886. Suomi liittyi sopimukseen vuonna 1928, ja nykyisin voimassa oleva sopimus astui Suomessa voimaan 1. marraskuuta 1986.

Jos teoksen alkuperämaa on ratifioinut sopimuksen, siihen sovelletaan Bernin sopimuksen mukaan kyseisen maan tekijänoikeuslakia. Jos teoksen suoja-aika on päättynyt sen alkuperämaan lain mukaan, sillä ei myöskään ole tekijänoikeuslain myöntämää suojaa kyseessä olevassa maassa. Eli jos esimerkiksi alkuperältään yhdysvaltalaisella teoksella ei ole enää tekijänoikeussuojaa Yhdysvalloissa, niin sitä ei myöskään ole Suomessa.

## Lähteet

## Aiheesta muualla
*Sopimusteksti Finlexissä suomeksi
*Sopimusteksti englanniksi  
*Luettelo sopimuksen ratifioineista maista
Hachiko – tarina uskollisuudesta

**Hachiko – tarina uskollisuudesta** on Lasse Hallströmin ohjaama elokuva vuodelta 2009. Se on tositarina akita-rotuisesta koirasta nimeltä Hachikō. Elokuva on uusintaversio vuonna 1987 julkaistusta elokuvasta *[[Hyvä ja uskollinen palvelija]]* (*Hachikō Monogatari*).

## Juoni
Richard Geren esittämä professori pelastaa kadulta Hachiko-nimisen löytökoiran. Isännän kuoltua uskollinen Hachiko on tätä entiseen tapaan päivittäin vastassa rautatieasemalla vuosikausien ajan. Hachiko odottaa ja odottaa vuositolkulla, että hänen isäntänsä palaa tajuamatta, että omistaja on kuollut. Myöhemmin koira kuolee vanhuuteen, niin kuin Hachikon kävikin oikeassa elämässä.

## Rooleissa

Hachiko

## Lähteet
Kvestio

**Kvestio** (, “kysymys“; mon. *quaestiones*) oli keskiajan filosofialle tyypillinen menetelmä, jossa kulloinkin käsittelyn alla oleva teema muotoillaan ensin kysymyksen muotoon (esimerkiksi “onko Jumala olemassa?“). Tämän jälkeen kysymykseen annetaan jokin vastaus (“Jumala on olemassa“). Sitten annettua vastausta kohtaan esitetään vastaväitteitä (“vaikuttaa siltä, että Jumala ei ole olemassa, koska...“). Lopuksi annettua vastausta puolustetaan kumoamalla esitetyt vastaväitteet.

Kvestio-kysymyksissä esiintyy muun muassa seuraavia muotoja:
* *quaestio an est*, “kysymys onko“
* *quaestio propter quid*, “kysymys minkä vuoksi“
* *quaestio quia*, “kysymys että“
* *quaestio quid est*, “kysymys mitä se on“

Kvestio-muotoa käytetään monissa skolastisissa teoksissa, kuten Tuomas Akvinolaisen teoksessa *[[Summa theologiae]]*.

## Lähteet
Kriketin Euroopan-liiga 2003

**Kriketin Euroopan-liigassa** pelattiin kaudella 2003 3. divisioonan ottelut Wienissä 10.-16. elokuuta. Turnauksen virallinen nimitys oli *ECC Trophy*. Turnauksen voitti **Norja**. Suomi, Sveitsi, Kroatia ja Luxemburg putosivat 4. divisioonaan.

## Alkusarjat

### Ryhmä 1

### Ryhmä 2

### Ryhmä 3

## Loppusarjat

### Sijat 1-4

### Sijat 5-11

## Lähteet

* http://www.icc-europe.org/ECC/DATABASE/2003/TOURNAMENTS/ECCTROPHY/about.shtml
Saumaharju

**Saumaharju** on korkea harju, joka on syntynyt mannerjäätikön reunan perääntyessä kahden eri tavalla virtaavan kielekevirtauksen väliin kerrostuneesta maa-aineksesta. Saumaharju sijaitsee yleensä saumamuodostumassa, jossa voi esiintyä harjumaisten muodostumien lisäksi muitakin muodostumia. Saumaharjuja ovat Suomessa Säkylänharju ja Virttaankangas sekä Pyynikinharju, Pohjankangas, Jaamankangas ja Rokuanvaara. Saumamuodostumia on Suomessa vain muutamia ja niissä ovat saumaharjut melko harvinaisia.

## Lähteet
Sachsenpokal

**Sachsenpokal** on Saksin alueen jalkapalloseuroille järjestettävä jalkapalloturnaus.

Turnaukseen osallistuvat 3. Ligan, Regionalliga Nordin, Oberliga Nordostin ja Landesliga Sachsenin seurat. Kilpailun voittajat pääsevät automaattisesti seuraavaan Saksan cupiin. Kaudesta 2009–2010 lähtien seurojen kakkosjoukkueet eivät ole enää saaneet osallistua turnaukseen.

## Mestarit

## Lähteet
Lunohod

**Lunohod** (, ”Kuukävelijä”) 1 ja 2 olivat Neuvostoliiton kuuohjelman miehittämättömät kuuajokit, jotka tutkivat Kuun pintaa vuosina 1970 ja 1973. Ne toimivat samaan aikaan neuvostoliittolaisten Zond-kuuluotainten kanssa. Nämä ajokit päättivät Luna-ohjelman. Vasta vuonna 1997 Yhdysvaltain Mars Pathfinder pystyi vastaavaan robotin toimintaan vieraalla taivaankappaleella. Luna 2:n 35 kilometrin matka Kuun pinnalla on edelleen ennätys.

## Kehitys
Lunohodit kehitettiin alun perin tutkimaan miehitettyjen lentojen laskeutumispaikkoja ja jopa kuuaseman paikkaa etsimään.

Vuoden 1968 puolivälissä KIP-10-keskukseen, eli NIP-10:iin (КИП-10 tai НИП-10), joka toimi Shkolnojessa (Школьное) Krimillä, rakennettiin hehtaarin kokoinen kuuhalli, jossa oli kuuajokkien kokeilukenttä.

Alukset suunnitteli Aleksandr Kemurdžian, joka toimi NPO Lavotškinissä.

Ensimmäisen Lunohodin laukaisu epäonnistui 19. helmikuuta 1969.

## Lunohod 1

Lunohod 1 laukaistiin Luna 17 -avaruusaluksen kyydissä 10. marraskuuta 1970. Luna 17 saapui Kuun kiertoradalle 15. marraskuuta, ja 17. marraskuuta kello 03.47 UTC Lunohod 1 teki pehmeän laskun Mare Imbriumiin. Kello 06.28 UTC ajokki ajoi Kuun pinnalle.

Alus oli kooltaan 135&nbsp;cm korkea, 170&nbsp;cm pitkä ja 160&nbsp;cm leveä. Sen massa oli 840&nbsp;kg. Siinä oli kahdeksan pyörää. Sen ajonopeudet olivat 1&nbsp;km/h ja 2&nbsp;km/h.

Sen hyötykuorma
* kuusi kameraa 
* RIFMA-röntgenfluoresenssispektrometri
* RT-1-röntgenteleskooppi
* matkamittari 
* RV-2N-säteilydetektori
* TL-laserreflektometri

## Lunohod 2

Lunohod 2 laukaistiin Luna 21 -aluksen kyydissä 8. tammikuuta 1973. 12. tammikuuta alus tuli Kuun kiertoradalle. Lunohod 2 laskeutui Kuun pinnalle 15. tammikuuta kello 23.35 UTC Le Monnier -kraatterin luo.

Sen tiedelaitteet olivat
*Seitsemän kameraa
*RIFMA-M-röntgenspektrometri
*Röntgenteleskooppi
*PROP-matkamittari
*RV-2N-LS-säteilymittari
*TL-laserreflektometri
*SG-70A-magnetometri
*Rubin 1 -fotodetektori

## Lunohod 3
Lunohod 3 rakennettiin, mutta se ei lentänyt avaruuteen. Se on NPO Lavotškinin museossa.

## Lähteet

## Aiheesta muualla

*Vinogradov, A. P. (ed.), (1971). *Peredvizhnaya Laboratoriya na Lune Lunokhod-1. Tom 1.* Moscow, Nauka.
*Barsukov, V. L. (ed.), (1978) *Peredvizhnaya Laboratoriya na Lune Lunokhod-1. Tom 2.* Moscow, Nauka.
*The Other Moon Landings by Andy Chaikin, Smithsonian Air & Space magazine February/March 2004.*Lunar and Planetary Department Moscow University
*Exploring the Moon (1969-1976) - a diary of significant events in Soviet lunar exploration, including those associated with the Lunokhod programme (Internet Archive)
*Don P. Mitchell's catalog of Soviet Moon Images including many from the Lunokhod programme
*Lunohod artikkeli Lunarpedia-sivustolla
*Tests of breadboard models of lunokhods on moonodrome(лунодром - moondrome in Russian) near Simferopol in 1969
*Remote control lunokhods and planetrovers  in Russian.
*Crews lunokhods in Russian.
*Lunohod 2:n sijainti kuun kiertoradalta kuvattuna
Attersee (järvi)

**Attersee** (tunnetaan myös nimellä **Kammersee**) on Salzkammergutin alueen suurin järvi Itävallassa. Se ulottuu noin 20 kilometriä pohjoisesta etelään ja neljä kilometriä idästä länteen. Sen vesi tulee Seeache-joesta.

Vakaista tuulistaan ja puhtaasta vedestään johtuen Attersee vetää purjehtijoita ja uimareita puoleensa. Kilpakauden aikana siellä pidetään myös lukuisia purjehduskilpailuita.

Yksi Atterseen leppeimmistä tuulista on niin kutsuttu ”ruusuinen tuuli”, eli ”ruusuinen henkäys”. Kyseinen tuuli tuulee idästä päin, kulkien linnan ruusupuutarhan läpi ja täyttäen ilman ruusujen tuoksulla.

Paras aika käydä Atterseella on kevään, kesän ja syksyn aikana. Kokonsa takia ja kylmästä lämpötilasta huolimatta järvi jäätyy talvisin harvoin. Viimeksi se jäätyi kokonaan 1940-luvun loppupuolella.

## Kalalajit

Seuraavat kalalajit viihtyvät Attersee-järvessä:
* Hauki
* Taimen
* Kirjolohi
* Nieriä
* Ankerias
* Karppi
* Made
## Panoraama

## Aiheesta muualla

*Tietoa turisteille
*Atterseella kulkevat laivat
Camilla Plum

**Camilla Plum** (s. 1956) on tanskalainen leipuri ja keittokirjailija. Hänen juontamaansa televisio-ohjelmaa "Camilla Plum ja säilöjän niksit" on näytetty myös Suomessa vuonna 2016. Hän on johtanut syöpään sairastuneen äitinsä jättämää Cap Horn -nimistä Tanskan ensimmäistä ekologista ravintolaa Kööpenhaminan Nyhavnissa.

## Lähteet
Korruptio Ruotsissa

Tämä artikkeli käsittelee '''korruptiota'''** [[Ruotsi|Ruotsissa]]** eli vallan väärinkäyttöä oman tai sidosryhmän edun tavoitteluun. 

Transparency International arvioi valtioiden korruptiota kahdella indeksillä: International Corruption Perceptions Index ja International Bribe Payers Index. Vuonna 2006 Ruotsi oli kuudes listan 180 maasta, mutta oli vuonna 2008 jaetulla ensimmäisellä sijalla. 
 
OECD:n lahjonnan ehkäisysopimus vuodelta 1997 on valtioiden välinen sopimus, joka pyrkii estämään kansainvälistä korruptiota, esimerkiksi viranomaisten lahjontaa. Sopimuksen mukaista Ruotsin kansallista lainsäädäntöä rikkovia tapauksia oli vuonna 2008 yksi, tutkintatapauksia 15.

GRECO on Euroopan neuvoston lahjonnan vastainen valtioiden ryhmä. Ruotsi liittyi GRECO:n vuonna 1999. GRECO tekee julkisia arviointeja jäsenvaltioiden korruption ehkäisystä. GRECO:n arviointi Ruotsin korruptiosta on tehty vuosina 2001, 2005 ja 2007. 

## Lähteet

## Aiheesta muualla
* Transparency International Ruotsi
Aleksandr Kemurdžian

**Aleksandr Leonovitš Kemurdžian** (, s. 4. marraskuuta 1921, Vladikavkaz – 25. helmikuuta 2003, Pietari) oli Neuvostoliiton avaruusohjelman pioneereja. Hän oli Lavotškinin pääsuunnittelija, joka suunnitteli Lunohod-kuuajokit.

Ukrainan neuvostotasavallan Tšernobylin ydinvoimalan vaurioituessa 1980-luvulla Kemurdžian palasi töihin antaen neuvoja robottiajoneuvojen käytössä alueen siivouksessa. 

Vanhoilla päivillää Kemurdžian vieraili Kaliforniassa NASAn JPL-keskuksessa.

Lunakhod-ohjelmasta tehtiin dokumenttifilmi "Tank on the Moon".   

## Lähteet
### Viitteet

## Aiheesta muualla
*Astro.uni-bonn.de
*spaceagepub.com
Aurach am Hongar

**Aurach am Hongar** on Vöcklabruckin piirissä sijaitseva kunta Ylä-Itävallan osavaltiossa Itävallassa. Sen pinta-alasta 52,8&nbsp;% on metsää ja 40,3&nbsp;% maatalouskäytössä.

## Kylät

*Aurach am Hongar
*Grafenbuch
*Hainbach
*Halbmoos
*Illingbuch
*Jetzing
*Kasten
*Looh
*Pranzing
*Raschbach
*Weichselbaum
*Wessenaurach

## Kulttuuri
### Nähtävyydet
* katolinen kirkko
* Troadkasten, pieni maatalousmuseo

## Aiheesta muualla

*Kunnan virallinen nettisivu
Keygen

**Avaingeneraattori** (, lyhyesti *keygen*) on tietokoneohjelma, joka luo sovellusohjelman käyttämiseen tarvittavan lisenssiavaimen. Ohjelmistovalmistajat levittävät avaingeneraattoreita laillisesti kaupallisiin ympäristöihin, joihin ohjelmistoja on lisensoitu suuria eriä. Laittomia avaingeneraattoreita levitetään yleensä warez-skenen ja demoskenen yhteydessä tekijänoikeusrikkomusten ja ohjelmistopiratismin mahdollistamiseksi. Tällaiset avaingeneraattorit soittavat usein chiptune-taustamusiikkia, ja niissä on taiteellinen käyttöliittymä.

## Katso myös
* Tuoteaktivointi
* Kräkki
Fran Kranz

**Francis ”Fran” Kranz** (s. 13. heinäkuuta 1983 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa Topher Brinkin roolista televisiosarjassa *[[Dollhouse]]*. Kranz on näytellyt myös esimerkiksi elokuvissa *[[Pelimiehet (vuoden 2003 elokuva)|Pelimiehet]]*, *[[Kylä (elokuva)|Kylä]]*, *[[Careless]]*, *[[Shades of Ray]]* ja *[[The Cabin in the Woods]]* sekä televisiosarjoissa *[[Welcome to The Captain]]* ja *[[Rakkauden anatomia]]*.

## Filmografia

## Aiheesta muualla
* 
*
Richard Liversidge

**Richard Liversidge** (17. syyskuuta 1926 Blantyre, Malawi – 15. syyskuuta 2003 Kimberley, Etelä-Afrikka) oli eteläafrikkalainen lintutieteilijä.

Liversidge aloitti insinööriopinnot Kapkaupungin yliopistossa 1946. Samalla kun hän opiskeli eläin- ja kasvitieteitä, hän teki täysiä työpäiviä yliopiston teknikkona. Hän valmistui vuonna 1955. Tämän jälkeen hän työskenteli Port Elizabethin museossa valmistellen samalla väitöskirjaansa, joka käsitteli kapinbulbulia (*Pycnonotus capensis*). Liversidge toimi Tsitsikaman kansallispuiston ensimmäisenä kuraattorina. Kesäkuussa 1966 hänet nimitettiin Kimberleyn McGregor -museon johtajaksi ja hän pysyi virassa, kunnes jäi eläkkeelle 1986.

Liversidge toimitti yhdessä Geoff McLachlanin kanssa Etelä-Afrikan linnuista teoksen *Birds of South Africa* (1957), jonka Austin Roberts oli julkaissut 1940. Liversidge julkaisi yli 80 tieteellistä tutkimusta ja 40 artikkelia kasveista, ekologiasta, linnuista, nisäkkäistä ja historiasta. Hän kirjoitti teokset *A Rapid Bird Guide* (1978) ja *The Birds Around Us* (1990), ja oli mukana toimittamassa useita historiaa ja metsästystä käsitteleviä kirjoja.

Liversidge nimesi linnuista eteläafrikankirvisen (*Anthus pseudosimilis*) ja pitkäpyrstökirvisen (*Anthus longicaudatus*).

## Lähteet
*Muistokirjoitus ''The Auk'' 2004 

### Viitteet
Dichen Lachman

**Dichen Lachman** (s. 22. helmikuuta 1982) on australialainen näyttelijä. Hänen tunnetuimmat roolinsa ovat Katya Kinski saippuasarjassa *[[Neighbours]]* ja Sierra vuoden 2009 scifi-sarjassa *[[Dollhouse]]*. Hän on vieraillut myös esimerkiksi televisiosarjoissa ** ja *[[S.H.I.E.L.D. Agentit]]*, sekä näytteli *[[Altered Carbon – Muuntohiili]]*-sarjan ensimmäisellä tuotantokaudella.

## Varhainen elämä

Lachmanin äiti on tiibetiläistä syntyperää, mutta syntynyt Intiassa; isä puolestaan on kotoisin Australiasta. Lachman syntyi Kathmandussa, Nepalissa, ja asui maassa seitsemänvuotiaaksi, kunnes heidän perheensä muutti Australiaan Adelaideen.

## Lähteet

## Aiheesta muualla

*
Anna Räsänen

**Anna Helena Räsänen** (o.s. **Alanko**, 29. lokakuuta 1927 Helsinki – 2. lokakuuta 1969 Helsinki) oli suomalainen taidemaalari. Hän opiskeli kuvataidetta Suomen Taideakatemian koulussa 1946–1951 sekä André Lhoten akatemiassa Pariisissa 1951. Hän oli naimisissa kuvanveistäjä Kauko Räsäsen kanssa. 

Räsänen maalasi Rajamäen kirkon alttarifreskon *Tie, totuus ja elämä* vuonna 1956 voitettuaan suunnittelukilpailun. Herttoniemen kirkossa on Räsäsen maalaus *Angelus*, ja lisäksi hän maalannut teoksia muun muassa Ruskeasuon seurakuntasaliin sekä Munkkivuoren kirkon seurakuntasaliin. Räsänen piti näyttelyitä Suomen lisäksi Saksan liittotasavallassa, Puolassa, Unkarissa, Tšekkoslovakiassa ja Monacossa.

Räsänen kuoli sairaalassa Helsingissä 41-vuotiaana lokakuussa 1969.

## Lähteet

## Aiheesta muualla
*
Dolly

**Dolly** voi viitata seuraaviin asioihin:
__NOTOC__
* Dolly, englanninkielinen naisen etunimi

## Henkilöitä
* Dolly Buster, yhdysvaltalainen elokuvatuottaja, ohjaaja, sekä näyttelijä
* Dolly Collins, englantilaisen folkmuusikon *Dorothy Ann Collinsin* taiteilijanimi
* Dolly Martin, brittiläinen malli ja näyttelijä
* Dolly Parton, yhdysvaltalainen countrylaulaja, lauluntekijä, multi-instrumentalisti, näyttelijä ja filantrooppi
* Texas Dolly, yhdysvaltalaisen pokeriammattilaisen *Doyle Brunsonin* lempinimi

## Eläimiä, esineitä
* Dolly, lammas, ensimmäinen aikuisen solun DNA:sta kloonattu eläin
* Dolly, Britannian kuninkaallisen laivaston laiva 1700-luvulta
* Dolly, puoliperävaunun ja vetoauton väliin kytkettävä keskiakselinen vetopöydällä varustettu apuvaunu
* "Dolly", eräs ranskalaisen Citroën 2CV -automallin lempinimi
* Dolly, Suomen ilmavoimien käyttämän FF33E koulukoneen lempinimi
* Dolly, videokameran tasaiseen liikuttamiseen käytettävä jalusta elokuvantuotannossa
* Hurrikaani Dolly, kategorian 2 hurrikaani Atlantilla vuonna 2008

## Media
* Dolly, Dolly Partonin toimittama ja American Broadcasting Companyn esittämä TV-show kaudelta 1987–1988
* Dolly!, Dolly Partonin esittämä TV-show kaudelta 1976–1977
* Dolly Magazine, australialainen aikakauslehti
* Hello, Dolly!, yhdysvaltalainen musikaalielokuva vuodelta 1969
* Loituma Girl (myös *Holly Dolly* tai *Leekspin*), suomalaisen *Ievan polkan* ja *Orihime Inoue* -animehahmon sisältävä kuuluisaksi tullut flash-animaatio
* Räpsy ja Dolly, suomalainen Jussi-palkinnon saanut elokuva vuodelta 1990
* Dolly-sisarukset (*The Dolly Sisters*), yhdysvaltalainen 20th Century Fox -yhtiön tuottama elokuva vuodelta 1945

## Yhtyeitä
* Dolly, ranskalainen rockyhtye
* Dolly, japanilainen rockyhtye
* Dolly Dots, hollantilainen tyttöbändi 1980-luvulta
Pitkäpyrstökirvinen

**Pitkäpyrstökirvinen** (*Anthus longicaudatus*) on eteläisessä Afrikassa esiintyvä varpuslintu. Sen elinympäristö on huonosti tunnettu. Sitä tavataan Etelä-Afrikassa Kimberleyn alueella sekä Sambiassa ja Botswanassa. Richard Liversidge kuvaili lajin holotyypin Kimberleystä vuonna 1996.

## Lähteet
Finlandia Marathon

**Finlandia Marathon** on Jyväskylässä järjestettävä juoksutapahtuma. Se järjestetään vuosittain syyskuun toisena lauantaina. Juoksureittinä on tasainen Rantaraitti, jonka Suomen Kuntaliitto, Suomen Tieyhdistys ja Tiehallinto ovat palkinneet Suomen kauneimpana liikenneväylänä.

Finlandia Marathonilla osallistuja voi valita, juokseeko täyden maratonin, puolimaratonin vai 10 kilometrin mittaisen Rantaraitin kierroksen. Sekä miehille että naisille on yleisten sarjojen lisäksi ikäsarjat 40-vuotiaista ylöspäin viiden vuoden välein. Finlandia Marathonin järjestävät Keski-Suomen Liikunta ja Jyväskylän Kenttäurheilijat.

## Kuvia

Kuva:Finlandia Marathon 2013 at street Pohjanlahdentie 01.jpg|Puolimaratonin lähtö Pohjanlahdentieltä 2013.
Kuva:Finlandia_Marathon_Jyväskylä_Jyväsjärvi.JPG|Maratonin reitti kiertää Jyväsjärveä 2012.
Kuva:Toni Myllylä.jpg|Vuoden 2023 voittaja Toni Myllylä.


## Lähteet

## Aiheesta muualla
* http://www.finlandiamarathon.fi/
Bad Aussee

**Bad Aussee** on Steiermarkin osavaltiossa Itävallassa sijaitseva kaupunki, joka toimii myös Salzkammergutin taloudellisena ja kulttuurillisena keskuksena. Sen sanotaan myös olevan Itävallan maantieteellinen keskipiste, jota kaupungin keskustassa oleva kivimonumentti edustaa. Kaupungissa oli vuoden 2019 arvioiden mukaan noin 4&nbsp;900 asukasta.

## Matkailu

Nykyään Bad Ausseen pääpiste on kulttuurissa ja turismissa. Kaupungissa on Kammerhofmuseum-niminen museo, missä on esillä sen perinteisiin ja tapoihin, sekä suolakauppaan liittyviä esineitä ja alueelta löytyneitä fossiileja. Keskustassa on myös Vital Bad Aussee -kylpylä.

Bad Ausseesta löytyy myös kaksi laskettelualuetta, Loser ja Tauplitz. Loserin ylpeyden aiheena on sieltä avautuva upea näkymä Dachstein Glacieriin. Alue on myös hiljattain nykyaikaistettu. Tauplitzissa voi puolestaan pulkkailla ja hiihtää iltaisin.

## Maantiede
### Järvet

Bad Ausseessa on viisi järveä: Altaussee, Sommersbergersee, Grundlsee, Toplitzsee ja Kammersee. Altaussee on maalauksellinen järvi Loser-vuoren alapuolella. Järven ympäristö on hyvin hoidettua ja sen rannalla on Altausseen kylä. Sommersbergersee on pieni järvi, eikä se ole yhtä syvä kuin alueen muut järvet, minkä takia siinä voi uida aikaisemmin kuin muissa Bad Ausseen järvissä.
 
## Tunnettuja asukkaita
* Klaus Maria Brandauer, näyttelijä ja ohjaaja
* Ulla Weigerstorfer, vuoden 1987 Miss Maailma
* Paul Preuss, kiipeilijä
* Barbara Frischmuth, kirjailija

## Lähteet

## Aiheesta muualla

*Kaupungin virallinen nettisivu
Rebound-ilmiö

**Rebound-ilmiö** tarkoittaa sitä, että lääkkeellä hoidettu oire, kuten unettomuus tai ahdistus, palaa lääkityksen päätyttyä takaisin alkuperäistä huomattavasti voimakkaampana.

## Katso myös
*Vieroitusoire
*Toleranssi (lääkeaineoppi)
Hung

**Hung** on yhdysvaltalainen komedia-draamasarja, joka alkoi Yhdysvalloissa 28. kesäkuuta 2009 HBO-kanavalla. Sarjaa on tällä hetkellä tuotettu kolme tuotantokautta. Sarjan on luonut Dmitry Lipkin.

Hungin päähenkilönä on Thomas Janen näyttelemä Ray Drecker, onneton ja eronnut historianopettaja ja baseball-valmentaja. Raylla on kaksi lasta, jotka asuvat hänen uusiin naimisiin menneen ex-vaimonsa (Anne Heche) kanssa. Kun tulipalo tuhoaa Rayn kodin, jää hän vararikon partaalle. Raylla on kuitenkin vaikuttava kehon osa: hänen penis on 23 senttimetriä. Ystävänsä Tanyan (Jane Adams) avustuksella Ray päättää ryhtyä miesprostituoiduksi, Tanya hänen parittajanaan. Ensimmäisellä kaudella seurataan, kuinka kaksikko aloittelee uutta bisnestään, vastoinkäymisiä välttämättä.

Yle TV2 aloitti sarjan esittämisen Suomessa syyskuussa 2010.

## Lähteet

## Aiheesta muualla
*Kotisivut
Crossfire

**Crossfire** voi tarkoittaa ainakin seuraavia:

* *[[Oikeutettu kosto]]* (engl. *Crossfire*), Edward Dmytrykin ohjaama elokuva vuodelta 1947
* AMD CrossFire, AMD:n (ent. ATI) näytönohjaintekniikka
* Chrysler Crossfire, automalli
* *[[CrossFire (videopeli)|CrossFire]]*, korealainen vuoden 2007 ensimmäisen persoonan ammuntapeli.
* *[[Crossfire (vuoden 1981 videopeli)|Crossfire]]* vuoden 1981 videopeli
Franz Reichelt

**Franz Karl Reichelt**, tunnettu myös nimellä **Henry François Reichelt** (16. lokakuuta 1878 – 4. helmikuuta 1912) oli itävaltalaissyntyinen ranskalainen räätäli, keksijä ja laskuvarjohypyn pioneeri, nykyään toisinaan tunnettu myös nimellä ”**Lentävä räätäli**”. Reichelt tunnetaan hänen kuolemaansa johtaneesta onnettomuudesta, joka seurasi hänen hypättyään Eiffel-tornista testatakseen itse suunnittelemaansa ylläpidettävää laskuvarjopukua. Reichelt kehitti lentäjille pukua, joka muuttuisi tarvittaessa laskuvarjoksi. Ensimmäiset hänen viidennen kerroksen asunnostaan tehdyt testit olivat menestyksellisiä, mutta hän ei onnistunut enää myöhemmin toistamaan kokeita onnistuneesti. 

Reichelt syntyi Štětíssä, Böömin kuningaskunnassa, Itävalta-Unkarin valtakunnassa vuonna 1879 ja muutti Pariisiin vuonna 1898. Hänelle myönnettiin Ranskan kansalaisuus vuonna 1909. Reichelt ranskalaisti etunimensä Franzin muotoon *François*. Reichelt toimi menestyksellisenä räätälinä Pariisin Palais Garnierin lähellä 8 Rue Gaillonilla.  

Reichelt oli saanut viranomaisilta luvan Eiffel-tornin kokeelleen, joskin viranomaiset sanoivat myöhemmin, että hän oli saanut luvan vain testinukkejen käytölle eikä omalle hypylleen. Myös paikan päällä olleet ystävät yrittivät estää Reicheltia hyppäämästä. Hän halusi kuitenkin todistaa keksintönsä toimivuuden ja hypätä itse ilman minkäänlaisia turvaköysiä. Reichelt hyppäsi tornin ensimmäiseltä tasolta hieman yli 57 metrin korkeudelta, putosi jäätyneeseen maahan täydellä vauhdilla ja kuoli välittömästi. *Le Petit Parisien* -lehden mukaan hänen kallonsa ja selkänsä murtui hypyssä ja suusta, nenästä ja korvista vuosi verta. Maahan jäi hypyn seurauksena 15 senttimetrin syvyinen painauma. Hyppy valokuvattiin ja filmattiin.

## Video

## Katso myös
*Luettelo oman keksintönsä seurauksena kuolleista keksijöistä

## Lähteet

## Aiheesta muualla
*Video Reicheltin hypystä
Maailman valot (albumi)

**Maailman valot** on Pekka Himangan albumi vuodelta 1976.

Levyn nimikappale on merkitty levykanteen "venäläiseksi kansansävelmäksi". Tosiasiassa kappaleen on säveltänyt venäläinen Eduard Kolmanovski, jonka toinen tunnettu sävellys on "Rakastan sinua, elämä". Ensimmäisen levytyksen ”Maailman valoista” teki Suomessa Veikko Tuomi vuonna 1969. Tuomi levytti kappaleen uudelleen vuonna 1976, mutta parhaiten tunnetaan Himangan levytys. ”Kenpä tyynellä purjehtii” (Vem kan segla förutan vind) on ahvenanmaalainen kansansävelmä.

## Kappaleet
#
#
#
#
#
#
#
#
#
#
#
#

## Lähteet
Eteläafrikankirvinen

**Eteläafrikankirvinen** (*Anthus pseudosimilis*) on eteläisessä Afrikassa esiintyvä, kirvisten sukuun kuuluva  varpuslintu. Sen esiintymisalue tunnetaan huonosti. Eniten havaintoja on Etelä-Afrikasta Kimberleyn alueelta, mutta myös muualta maan pohjoisosista sekä Botswanan väliseltä rajaseudulta ja Namibiasta. Richard Liversidge ja Gary Voelker kuvailivat lajin holotyypin Kimberleystä vuonna 2002.

## Lähteet
Oikeutettu kosto

**Oikeutettu kosto** (*Crossfire*) on Edward Dmytrykin ohjaama yhdysvaltalainen film noir -elokuva vuodelta 1947. Elokuva pohjautuu Richard Brooksin romaaniin *The Brick Foxhole*. *Oikeutettu kosto* sai kriitikoilta hyvän vastaanoton ja se oli myös taloudellinen menestys.
Elokuva sai viisi Oscar-ehdokkuutta ja se palkittiin Cannesin elokuvajuhlilla parhaana yhteiskunnallisena elokuvana.

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Elokuva alkaa kohtauksella, jossa tunnistamattomaksi jäävä sotilas pahoinpitelee toisen sotilaan, Joseph Samuelsin (Sam Levene), kuoliaaksi. Myöhemmin elokuvassa teon tekijäksi paljastuu Robert Ryanin näyttelemä Montgomery, jonka ainoana motiivina on ollut uhrin juutalaisuus. Elokuva poikkeaa kirjasta, sillä siinä motiivina oli uhrin homoseksuaalisuus, mutta sitä pidettiin liian kiistanalaisena aiheena elokuvaan.

## Roolit

## Lähteet

## Aiheesta muualla
*
Verta ja hiekkaa

**Verta ja hiekkaa** on Rouben Mamoulianin ohjaama elokuva vuodelta 1941. Se palkittiin parhaan kuvauksen Oscar-palkinnolla. Pääosissa olivat Tyrone Power, Linda Darnell, Rita Hayworth, Alla Nazimova ja Anthony Quinn. Se perustuu Vicente Blasco Ibáñezin romaaniin *Sangre y arena* (suom. *Verta ja hiekkaa*, 1924).  Elokuvan tapahtumat sijoittuvat härkätaistelun maailmaan.

## Lähteet

## Aiheesta muualla

*
Viron Fed Cup -joukkue

**Viron Fed Cup -joukkue** edustaa Viroa Fed Cupissa. Se toimii Viron Tennisliiton alaisuudessa. Viro osallistui Fed Cupiin ensimmäisen kerran vuonna 1992. Kaiken kaikkiaan Viro on pelannut 102 maaottelua, joista se on voittanut 49 ja hävinnyt 53.

## Joukkueessa pelanneet

:*Päivitetty 27. helmikuuta 2019*

## Vuoden 2019 Fed Cupissa pelanneet

* Anett Kontaveit
* Valeria Gorlats
* Maileen Nuudi
* Saara Orav
* Jelena Malõgina

## Lähteet
Tahdon olla sun napakymppis

**Tahdon olla sun napakymppis** on Kari Salmelaisen vuonna 1986 julkaistu studioalbumi. Albumin julkaisi Flamingo Music.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijät
* Kari Salmelainen – laulu

### Muusikoita
* Kassu Halonen – kosketinsoittimet, taustalaulu
* Marjo-Riitta Kervinen – taustalaulu (1, 10)
* Juhani Aaltonen – saksofonit (5, 6, 8, 9)
* Pepa Päivinen – saksofonit (1, 5, 6, 8–11)
* Esko Heikkinen – trumpetti (11)
* Juha Björninen – kitarat
* Janne Louhivuori – kitarat (1, 10)
* Jarmo Nikku – kitarat (3–9)
* Pekka Helin – basso (1, 10)
* Häkä Virtanen – basso (5, 7, 9)
* Jari-Pekka Karvonen – rummut (3–7, 9, 11)
* Miri Miettinen – rummut (1, 10)
Lähde:

### Tuotanto
* Q-Studio – valokuvat
* Tapsa Rantanen / Private Eye – kannen suunnittelu
* Kassu Halonen – tuottaja
Lähde:

## Lähteet
Viimeinen tukkilainen

**Viimeinen tukkilainen** on Pekka Himangan neljäs studioalbumi, joka julkaistiin vuonna 1978 levymerkillä Rondo.

## Kappaleet
#
#
#
#
#
#
#
#
#
#
#
#
#
#

## Aiheesta muualla
* ''Viimeinen tukkilainen'' discogs.com -sivustolla
Shane Hnidy

**Shane Hnidy** (s. 2. marraskuuta 1975 Neepawa, Manitoba, Kanada) on kanadalainen jääkiekkopuolustaja. Hän pelasi ammattilaisena viisitoista vuotta, vuodesta 1996 vuoteen 2011. 

## Peliura
Hnidy pelasi juniorivuosinaan 1991–1996 Swift Current Broncosissa ja Prince Albert Raidersissa WHL:ssä. Buffalo Sabres varasi hänet seitsemännellä kierroksella (173. vuoro) vuoden . Hän ei kuitenkaan pelannut Sabresissa yhtäkään ottelua. Ennen NHL-uraansa Hnidy pelasi AHL-liigaa Saint Johnissa, Cincinnatissa ja Adirondackissa ja IHL-liigaa Grand Rapidsissa. Vuonna 2000 Detroit Red Wings myi Hnidyn Ottawa Senatorsiin, jossa hänen NHL-uransa alkoi. Hän on pelannut myös Nashville Predatorsissa, Atlanta Thrashersissa ja Anaheim Ducksissa.

2. tammikuuta 2008 Boston Bruins ja Anaheim Ducks tekivät pelaajavaihdon, jossa Bostoniin siirtyivät Hnidy ja kuudennen kierroksen varausvuoro ja Anaheimiin Brandon Bochenski.

3. heinäkuuta 2009 Hnidy ja Minnesota Wild solmivat yhden vuoden pituisen sopimuksen. Sopimuksensa Wildin kanssa päätyttyä hän oli useita kuukausia ilman sopimusta loukkaannuttuaan Phoenix Coyotesin harjoitusleirillä syksyllä 2010. Hän kärsi kiertäjäkalvosimen repeämästä. Helmikuussa 2011 hän palasi Boston Bruinsiin tekemällä seuran kanssa yksivuotisen sopimuksen. Hän edusti Stanley Cupin voittanutta Bruinsia kauden 2010–2011 lopulla kolmessa runkosarja- ja kolmessa pudotuspeliottelussa. Hän ei pelannut yhdessäkään Stanley Cup -finaaliottelussa. 

Hnidy ilmoitti pelaajauransa päättymisestä 31. elokuuta 2011, jolloin myös kerrottiin hänen alkavan toimia Winnipeg Jetsin otteluiden kommentaattorina Sports Radio 1290 -radiokanavalla. Hän pelasi ammattilaisena viisitoista vuotta. NHL:ssä Hnidy edusti seitsemää eri seuraa ja pelasi yhteensä 550 runkosarja- ja 40 pudotuspeliottelua. 

## Tilastot

## Lähteet
*
*
### Viitteet
Viha (elokuva)

**Viha** () on vuonna 1995 ensi-iltansa saanut mustavalkoinen draamaelokuva, jonka on ohjannut ja käsikirjoittanut Mathieu Kassovitz. Elokuva kertoo Pariisin lähiöissä kiehuvasta tyytymättömyydestä, rasismista ja väkivallasta. Nimi tulee elokuvan repliikistä *La haine attire la haine!* ().

## Rooleissa

## Lähteet